CELEX: 32018R0980
Language: sl
Date: 2018-07-11 00:00:00
Title: Izvedbena uredba Komisije (EU) 2018/980 z dne 11. julija 2018 o spremembi Izvedbene uredbe (EU) št. 815/2012 glede izmenjave informacij med državami članicami za identifikacijo davčnih zavezancev, ki uporabljajo ureditev ne-Unije

12.7.2018   
            
            
               SL
            
            
               Uradni list Evropske unije
            
            
               L 176/9
            
         IZVEDBENA UREDBA KOMISIJE (EU) 2018/980
   z dne 11. julija 2018
   o spremembi Izvedbene uredbe (EU) št. 815/2012 glede izmenjave informacij med državami članicami za identifikacijo davčnih zavezancev, ki uporabljajo ureditev ne-Unije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (1) in zlasti člena 44(1), drugega pododstavka člena 44(2), člena 45(1) in (2) ter člena 51(1) Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 815/2012 (2) določa podrobna pravila za uporabo Uredbe (EU) št. 904/2010, zlasti glede prenosa podatkov o registraciji davčnih zavezancev z uporabo posebnih ureditev za telekomunikacijske storitve, storitve oddajanja ali elektronske storitve iz poglavja 6 naslova XII Direktive Sveta 2006/112/ES (3).
            
         
               (2)
            
            
               Po spremembi členov 358a in 361 Direktive 2006/112/ES z Direktivo Sveta (EU) 2017/2455 (4) bodo lahko davčni zavezanci, ki nimajo sedeža v Skupnosti in so identificirani za namene davka na dodano vrednost (DDV) v Skupnosti, od 1. januarja 2019 uporabljali posebno ureditev iz oddelka 2 poglavja 6 naslova XII Direktive 2006/112/ES (v nadaljnjem besedilu: ureditev ne-Unije) za telekomunikacijske storitve, storitve oddajanja ali elektronske storitve, opravljene za osebe, ki niso davčni zavezanci in katerih sedež ali stalno oziroma običajno prebivališče je v državi članici.
            
         
               (3)
            
            
               Skupno elektronsko sporočilo za prenos podatkov za identifikacijo davčnega zavezanca, ki uporablja ureditev ne-Unije iz stolpca B preglednice iz Priloge I k Izvedbeni Uredbi (EU) št. 815/2012 bi bilo zato treba ustrezno spremeniti.
            
         
               (4)
            
            
               Zaradi doslednosti bi se morala ta uredba uporabljati od istega datuma kot določbe Direktive (EU) 2017/2455, s katero je bila uvedena možnost za davčne zavezance, ki nimajo sedeža v Skupnosti in so identificirani za namene DDV v Skupnosti, da uporabljajo posebno ureditev.
            
         
               (5)
            
            
               Ukrepi iz te uredbe so v skladu z mnenjem Stalnega odbora za upravno sodelovanje –
            
         SPREJELA NASLEDNJO UREDBO:
   Člen 1
   V stolpcu B preglednice v Prilogi I k Izvedbeni uredbi (EU) št. 815/2012 se besedilo v polju številka 16 nadomesti z naslednjim:
   
      „elektronska izjava, da davčni zavezanec nima sedeža v Uniji“.
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2019.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 12.10.2010, str. 1.
   
      (2)  Izvedbena uredba Komisije (EU) št. 815/2012 z dne 13. septembra 2012 o določitvi podrobnih pravil za uporabo Uredbe Sveta (EU) št. 904/2010 glede posebnih ureditev za davčne zavezance, ki nimajo sedeža in opravljajo telekomunikacijske storitve, storitve oddajanja ali elektronske storitve za osebe, ki niso davčni zavezanci (UL L 249, 14.9.2012, str. 3).
   
      (3)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (4)  Direktiva Sveta (EU) 2017/2455 z dne 5. decembra 2017 o spremembi Direktive 2006/112/ES in Direktive 2009/132/ES v zvezi z nekaterimi obveznostmi glede davka na dodano vrednost, ki veljajo za opravljanje storitev in prodajo blaga na daljavo (UL L 348, 29.12.2017, str. 7).